ལིག་ཉིང་གིས་བསྟན་དོན།མཚོ་ཤར་གྲོང་ཁྱེར་བསྐྲུན་པ་ནས་བཟུང་།གྲོང་ཁྱེར་ཏང་ཨུ་དང་གྲོང་ཁྱེར་སྲིད་གཞུང་གིས་ནན་ཏན་སྒོས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་དང་ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་ལ་སློབ་སྦྱོང་དང་དངོས་འབེབས་མཐར་ཕྱིན་བྱས་ཏེ།ཁྱོན་ཡོངས་ནས་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གི་ལས་རིམ་ཁག་སོ་སོའི་ཇུས་ཆོད་བཀོད་སྒྲིག་དངོས་འབེབས་བྱས་ནས།རྒྱུན་མཐུད་རང་བཞིན་གྱི་འཕེལ་རྒྱས་ཟམ་མ་ཆད་པའི་སྒོ་ནས་ཇེ་དྲག་ཏུ་ཕྱིན་ཡོད་པ་དང་།དམངས་ཚིས་འགན་སྲུང་གི་ཆུ་ཚད་སྔར་ལས་ཇེ་མཐོར་བཏང་།དེ་མིན་ད་དུང་ལས་གཉེར་གསར་གཏོད་ཀྱི་མཁའ་དབུགས་སྔར་ལས་ཇེ་ལེགས་སུ་སོང་ཡོད་པ་དང་།འཕེལ་རྒྱས་དང་གསར་གཏོད།མདུན་སྐྱོད་བཅས་ཀྱི་མཚོ་ཤར་གསར་བ་འབད་པས་བསྐྲུན་ཡོད།མཚོ་ཤར་གྲོང་ཁྱེར་གྱིས་སྔོན་འགྲོ་གཅིག་དང་སྤུས་ལེགས་གཉིས་ཀྱི་འཐབ་ཇུས་བཀོད་སྒྲིག་དཀྱིལ་སྙིང་དུ་བཟུང་ནས།མཚོ་སྔོན་གྱི་ཤར་སྒོའི་ནུས་པ་འདོན་སྤེལ་གང་ལེགས་བྱེད་པ་དང་།སྒོ་འབྱེད་འདུ་ཤེས་ཇེ་དྲག་ཏུ་གཏོང་བ་སོགས་ཀྱི་དགེ་མཚན་རྩལ་དུ་བཏོན་ནས།ཤུགས་ཆེན་པོས་དབུལ་ཐར་མཁྲེགས་གཏོར་ལ་རྒྱལ་ཁ་ལེན་པ་དང་།ཞང་དང་སྡེ་བའི་བསྐྱར་དར་འཐབ་ཇུས་ལག་བསྟར་བྱེད་པ།ཐོན་ལས་ཀྱི་ཚུལ་སྒྱུར་རིམ་སྤོར་ལ་སྐུལ་འདེད་གཏོང་བ།རྣམ་པ་གསར་བའི་མཁར་གྲོང་ཅན་ལ་སྐུལ་འདེད་གཏོང་བར་འབད་འབུངས་ཧུར་བསྐྱེད་བྱས་མཐར།ལན་ཀྲིག་ནས་ཟི་ལིང་བར་གྱི་གྲོང་ཁྱེར་ཚོགས་པ་མངོན་འགྱུར་ཡོང་བར་བྱེད་དགོས་ཟེར།